ভাড়া চাওয়ায় আক্রান্ত ট্যাক্সি চালক। ধারালো অস্ত্র দিয়ে আঘাত করে পালিয়ে যায় এক দুষ্কৃতী। গুরুতর জখম অবস্থায় চালক কানহাইয়া মিশ্রকে আরজি কর হাসপাতালে নিয়ে যাওয়া হয়। তাঁর গলায় দশটি সেলাই পড়েছে।
 ওয়েব ডেস্ক : ভাড়া চাওয়ায় আক্রান্ত ট্যাক্সি চালক। ধারালো অস্ত্র দিয়ে আঘাত করে পালিয়ে যায় এক দুষ্কৃতী। গুরুতর জখম অবস্থায় চালক কানহাইয়া মিশ্রকে আরজি কর হাসপাতালে নিয়ে যাওয়া হয়। তাঁর গলায় দশটি সেলাই পড়েছে। লেকটাউনের মনসাবাড়ি থেকে ভিআইপি রোড ঘুরে বাঙুর যাওয়ার নাম করে  কানহাইয়া মিশ্রর ট্যাক্সিতে ওঠে ওই ব্যক্তি। গন্তব্যে পৌছনোর পর গাড়ি থেকে নেমে চলে যাওয়ার সময় ভাড়া চান চালক। তখনই পকেট থেকে ধারালো অস্ত্র বের করে চালকের ওপর হামলা চালিয়ে পালিয়ে যায় সে। কানহাইয়ার চিত্‍কারে ছুটে আসেন আশেপাশের লোকজন। এঘটনায় শহরের ট্যাক্সি চালকদের মধ্যে আতঙ্ক ছড়িয়েছে।